laion/Wikipedia-Exotic huggingface dataset:
קלרה נוביקובה

קלרה נוביקובה (ברוסית: Клара Борисовна Новикова‏; נולדה ב-12 בדצמבר 1946) היא קומיקאית ושחקנית סובייטית-רוסית ממוצא יהודי. בשנת 1997 היא קיבלה תואר אמן העם של הפדרציה הרוסית. קלרה גרצר (נוביקובה) נולדה בשנת 1946 בקייב (אד בתחומי ברית המועצות כיום באוקראינה) למשפחה יהודית. אביה עבד במסחר ואמה שלה עבדה בבית החרושת. לאחר סיום בית ספר קלרה למדה בסטודיו למשחק בקייב ובהמשך בהאקדמיה הרוסית לאמנויות התיאטרון. בשנת 1965 קלרה גרצר התחתנה עם ויקטור נוביקוב ושינתה שם משפחתה בהתאם. אחרי גירושין בשנת 1975 היא השאירה את שם משפחתה ללא שינוי. בסוף 1974 קלרה נוביקובה זכתה בפרס בתחרות שחקני אסטרדה. בשנת 1976 היא החלה לעבוד במוסקבה. בשנת 1989 נוביקובה החלה להופיע בסטנד אפ בדמות של "דודה סוניה", יהודיה מבוגרת מאודסה. דמות זו זכתה בפופולריות רבה בברית המועצות וברוסיה. בשנת 1992 נוביקובה נכללה בסגל תיאטרון של מיכאיל ז'בנצקי במוסקבה. באותה שנה היא זכתה בפרס בפסטיבל הומור בסנקט פטרבורג ובשנת 1995 זכתה בפרס בפסטיבל בריגה. קלרה נוביקובה נתנה הופעות רבות ברחבי רוסיה, מדינות אירופה, ישראל וארצות הברית. היא השתתפה בתוכניות הומור בטלוויזיה רוסית. בשנת 2010 היא שיחקה בהצגה של תיאטרון גשר. בשנת 2022 הוקרן סרט תעודה על פעילותה. על פעילותה בתחום האמנות נוביקובה קיבלה תואר אמן העם של הפדרציה הרוסית בשנת 1997. נוביקובה הייתה נשואה פעמיים. עם בלעה השני היא התחתנה בשנת 1975, זמן קצר לאחר גירושין. הוא נפטר בשנת 2009 לאחר ניתוח. בשנת 1977 לזוג נולדה בת. היא עובדת כמבקרת תיאטרון. אחיה של נוביקובה סיים לימודי רפואה ומתגורר בארצות הברית עם משפחתו. מדיה וקבצים בנושא קלרה נוביקובה בוויקישיתוף קלרה נוביקובה, ברשת החברתית פייסבוק קלרה נוביקובה, ברשת החברתית אינסטגרם קלרה נוביקובה, ברשת החברתית VK קלרה נוביקובה, במסד הנתונים הקולנועיים IMDb (באנגלית) קלרה נוביקובה, באתר MusicBrainz (באנגלית) ביוגרפיה (ברוסית)
בית הכנסת בלאשצ'וב

בית הכנסת בלאשצ'וב (בפולנית: Synagoga w Łaszczowie) היה בית כנסת יהודי עשוי אבן, בעל מבנה מפואר ומרשים עם עיטורים וקשתות, שמוקם בעיירה לאשצ'וב במחוז לובלין שבפולין. בית הכנסת הוקם בשנת 1782. המבנה שנרכש על ידי הקהילה היהודית, היה שריד לטירה של משפחת לאשצ'וב שנהרסה במהלך מלחמת פולין-שוודיה השישית. במהלך ההתאמה עבר המבנה שינויים קלים יחסית. בחלק מלחמת העולם השנייה, הרסו הנאצים את בית הכנסת ואת גלריית הנשים. לאחר תום המלחמה שימש המקום כמחסן. כיום לאחר השמדת הקהילה היהודית בידי הנאצים מבית הכנסת הגדול והמפואר נותרה חורבה נטושה והרוסה. מבנה בית הכנסת מלבנים נבנה על פי תוכנית מלבנית בסגנון הרנסאנס. על הקירות החיצוניים נשתמרו שרידי עיטורים אומנותיים. הקיר הדרומי מעוטר בעליית גג גבוהה. במקור היו גלריות נשים בצמוד לבית הכנסת בצד המערבי והצפוני. ארבעה חלונות בקיר הצפוני חיברו בעבר בין גלריית הנשים לאולם התפילה הראשי. מאולם המרכזי, השתמרו העמודים שביניהם עמדה בעבר הבימה. על הקירות והשרידים של הקמרונות עדיין ניתן לראות שברי פוליכרום וטיח. מבית הכנסת נותרה חורבה ללא גג, והמקום מיועד להריסה. בית הכנסת הראשון שנבנה בלאשצ'וב היה מעץ והוקם בסוף המאה ה-17, כאשר הוקמה הקהילה היהודית המקומית. אך מיקומו ומראהו של הבניין אינם ידועים. בית הכנסת החדש העשוי מלבנים, שנבנה בשנת 1782 ושרידיו נותרו עד היום, נמצא בחלקו הצפוני של היישוב, כ-200 מטרים מכיכר השוק לשעבר ברחוב ריצרסקה (Rycerska). הוא הוקם לאחר שהקהילה היהודית בלאשצ'וב קנתה את המקום מבעל העיר דאז – הרוזן שפטיצקי, שני מבנים היו במקור חלק מהטירה המקומית, שנבנו במאה ה-16 והושמדו ב-1702 על ידי השוודים. אחד מהם, שהיה ככל הנראה בית נשק, אוצר, אולם אבירים או מבנה שער, נבנה מחדש לבית כנסת, בעוד שבשני – שנבנה על שרידי בתי מגורים – שכן בית מדרש. במהלך מלחמת העולם השנייה הרסו הגרמנים את בית הכנסת באופן חלקי, כולל עזרות הנשים. לאחר המלחמה נשלט מבנה בית הכנסת על ידי הקואופרטיב העירוני. השליטה על אוצר המדינה התבססה על החלטת בית המשפט המחוזי בטומשוב לובלסקי מ-17 בנובמבר 1962. אולם התפילה חולק לשתי קומות, וחלון אחד בצדו המערבי של בית הכנסת הפך לפתח כניסה. אז שימש המבנה כמחסן תבואה. המקום לא תוחזק והוזנח. מה שגרם לכך שכבר בשנות ה-70 הגג נהרס. בשנות ה-90 המבנה היה במצב טכני ירוד מאוד – חסר לו גג, חלונות, דלתות ורצפות, ובשנת 2002 קרס הקיר המערבי. נכון לעכשיו, החורבה שנותרה מהמקום מיועדת להריסה. בית הכנסת של לאשצ'וב היה מבנה מרשים, עשוי לבנים ומטויח בסגנון הבארוק המאוחר. בית הכנסת נבנה על פי תוכנית מרובעת וכוסה בגג ירוק עם רעפים. מאוחר יותר נוספו נספחים מלבניים עם עזרות נשים בצד הצפוני והמערבי. החזית הדרומית של בית הכנסת הייתה המעוטרת ביותר. הוא חולק על ידי פילסטרים עם כותרות מסוגננות, ומעליה עליית גג עם מעקה, שנקטעה על ידי קרטוש דקורטיבי. החזית המערבית והצפונית היו דומות במראה. בחזית המזרחית נחצב אוקולוס על ציר. קירות בית הכנסת כוסו בפוליכרום מסוף המאה ה-18 או תחילת המאה ה-19. הכניסה לבית הכנסת הייתה בצד המערבי. ארבעת החלונות הנראים מהצד הצפוני היו במקור חיבור בין אולם התפילה הראשי לבין עזרת הנשים שעמדה כמבנה נפרד עם קיר חוצץ. בחדר התפילה הייתה בימה בעלת ארבעה עמודים. הריסות בית הכנסת בלאשצ'וב – מבט על הקשתות הפנימיות חורבת בית הכנסת בלאשצ'וב – מבט מהקיר המערבי חורבות בית הכנסת בלאשצ'וב – מבט מבפנים חורבת בית הכנסת בלאשצ'וב – מבט מהצד חורבת בית הכנסת בלאשצ'וב. חורבת בית הכנסת בלאשצ'וב בית הכנסת בלאשצ'וב, באתר השטעטל הווירטואלי (בפולנית) רישום של אנדרטאות מקרקעין – לובלין (פולנית)
התמימים

התמימים (אנגלית: The Innocent) הוא ספר מתח ה-14 במספר של הרלן קובן. הספר הוגדר כרב-מכר עולמי. זהו ספרו החמישי של קובן שתורגם לעברית על ידי ירון פריד. הספר בעברית יצא לאור על ידי "ידיעות ספרים" במאי 2006. הספר עובד למיני-סדרה טלוויזיונית ספרדית בשם "התמימים", שעלתה בנטפליקס באפריל 2021. מאט האנטר הוא סטודנט פשוט שיוצא למסיבה עם חברו הטוב ביותר. בזמן המסיבה, בעודם שיכורים, חברו של מאט נקלע לקטטה ומאט מתערב על מנת לעזור. ללא כל כוונה, אחד מהמתקוטטים נוחת בחוזקה על המדרכה וגולגולתו נשברת. אחרי מספר שנים בכלא, מאט בונה לעצמו חיים חדשים, מתחתן ומוצא חברים חדשים. עד שיום אחד, שיחה אחת מחזירה אותו לאותו לילה שבו איבד את התמימות שלו. מאט יוצא לחקירה פרטית שלוקחת אותו הרחק. צמוד לחקירתו של מאט, מתחוללת החקירה של לורן מיוז המנסה לפתור פרשת רצח מוזרה עם נזירה בעלת שדי סיליקון ואט אט מגלה את הקשר הישיר של הפרשה אל מאט האנטר שעד אז חוצה את ארצות הברית. הפרק הראשון של הספר באתר ההוצאה לאור התמימים, באתר OCLC (באנגלית)
מארק גורנשטיין

מארק גורנשטיין (ברוסית: Марк Борисович Горенштейн‏; נולד ב-16 בספטמבר 1946) הוא מנצח סובייטי-רוסי ממוצא יהודי. בשנת 2002 הוא קיבל תואר אמן העם של הפדרציה הרוסית. הוא קרוב משפחה של עמנואל ויטורגן. מארק גורנשטיין נולד בשנת 1946 באודסה (אז בתחומי ברית המועצות כיום באוקראינה) למשפחה יהודית. הוא למד נגינת כינור בבית ספר מוזיקלי. המשפחה עברה לקישינב וגורנשטיין המשיך לימודי מוזיקה. לאחר סיום הלימודים הוא ניגן במספר הרכבים מוזיקליים בעיר. בתחילת שנות ה-70 של המאה ה-20 גורנשטיין עבר למוסקבה וניגן בתזמורת של תיאטרון בולשוי. בשנת 1984 הוא סיים לימודי ניצוח בקונסרבטוריון של נובוסיבירסק אצל ארנולד כץ. בשנת 1985 גורנשטיין התחתן עם אזרחית הונגריה והיה מנצח של תזמורת בהונגריה. בשנים 1989-1993 ניצח בקוריאה הדרומית. בשנת 1994 הוא חזר למוסקבה ומונה למנצח של תזמורת "רוסיה הצעירה". בשנת 2002 גורנשטיין מונה למנצח ראשי ומנהל אמנותי של התזמורת הסימפונית הממלכתית של רוסיה. הוא כיהן בתפקיד עד לשנת 2011. במהלך פעילתו בתזמורת היו לו סכסוכים רבים עם הצוות. תזמורות בניצוח של גורנשטיין ביצעו הקלטות רבות של מלחנים ידועים.אחד ההקלטות הייתה מועמדת לקבלת פרס גראמי (1996). על פעילותו בתחום עיסוקו גורנשטיין קיבל עיטור ופרסים. בשנת 2002 הוענק לו תואר אמן העם של הפדרציה הרוסית. מארק גורנשטיין, באתר AllMusic (באנגלית) מארק גורנשטיין, באתר MusicBrainz (באנגלית) מארק גורנשטיין, באתר Discogs (באנגלית) ביוגרפיה (ברוסית) ריאיון עם מארק גורנשטיין (ברוסית)
סויוז U

סויוז U היה משגר רב־שלבי בעלי מנוע דלק נוזלי, אשר שימשה את ברית המועצות לשיגור חלליות סויוז. כל השיגורים בוצעו מקוסמודרום בייקונור וקוסמודרום פלסצק. המשגר פותח על בסיס משגר "סויוז" והיה הרסה הנפוצה של סדרת משגרים זו. בסך הכול שוגרו מעל ל-800 משגרים. למשגר הייתה גם גרסה U2 שהשתמשה בדלק סינטטי. המשגר היה יכול להביא למסלול מטען של 6,900 ק"ג מקוסמודרום בייקונור או 6,700 ק"ג מקוסמודרום פלסצק. השיגורים בוצעו עד לשנת 2017 כאשר הם הוחלפו בהדרגה על ידי דגם סויוז FG. לאחר קבלת ניסיון עם גרסה הראשונה של משגרים מסדרת סויוז הוחלט לפתח דגם חדש עם יכולות שלב ראשון ושלב שני מוגברות. לצרוך כך פותחו דגמי מנועים חדשים ששולבו במשגר החדש. השיגור הראשון בוצע ב-18 במאי 1973 מכן שיגור מס' 43 בקוסמודרום פלסצק. בהמשך בוצעו מקוסמודרום בייקונור מכן שיגור 31 או מכן שיגור 1. האורך כהולל של המשגר הוא כ-50.7 מ' ותלוי במשקל במטען שמשוגר לחלל. השלב הראשון כולל 4 יחידות - בלוק D, B, C, ו-E. הם מורכבים סביב היחידה המרכזית שמהווה שלב שני של המשגר - בלוק A. בנוסף קיים שלב שלישי - בלוק F. המשגר יכול להביא למסלול סביב כדור הארץ מטען במשקל עד 7.1 טון. מנועים שנוצלו לטובת המשגר היו מנועים של טיל בליסטי R-7 והשלב השלישי היה זהה למשגר "ווסחוד".במקביל לדגם "U" היה בניצול דגם "U2" שניצל דלק סינטטי. בסך הכול בוצוע מעל ל-800 שיגורים של חלליות מאוישות ולא מאוישות. רק 22 שיגורים נכשלו. על בסיס הדגם פותח דגם סויוז FG שהחליף אותו בהדרגה. מדיה וקבצים בנושא סויוז U בוויקישיתוף רשימת שיגורים של דויוז U רשימת שיגורים של סויוז U2 נתוני המשגר תיאור המשגר (החל מדף 79) (ברוסית)
דיו חיוור

"דיו חיוור" (באנגלית: "Just One Look") הוא רב-מכר וספרו ה-13 של הרלן קובן. הספר יצא בארץ במאי 2005, בהוצאת ידיעות ספרים. למרות הצלחתו, הספר נמכר בפחות עותקים מספרי קובן הקודמים, והביקורות עליו היו פחות טובות. זהו הספר הראשון של קובן הכתוב כולו בגוף שלישי ולא בגוף ראשון, והפעם הראשונה שבה מובילה את העלילה גיבורה נשית. ג'ימי X הייתה להקה מצליחה לפני שהתפרקה בנסיבות מסתוריות לאחר הופעה שהסתיימה באסון מחריד, אשר הפכה להופעה האחרונה שלהם ביחד. 15 שנה מאוחר יותר נסחפים חייהם של כמה דמויות למערבולת מסוכנת שאין לה מוצא. בעלה של גרייס לוסון נעלם. היא מקבלת איומים על חיי ילדיה. המשטרה לא מאמינה לה. וכל חבריה מסתירים ממנה משהו. היא חייבת לגלות את האמת ולנסות להבין את הסוד שמסתתר מאחורי השיר "דיו חיוור". דיו חיוור, באתר OCLC (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
אסטר (פירושונים)

האם התכוונתם ל... אסטר – קבוצת תרכובות אורגניות קרחון אסטר – קרחון באנטארקטיקה אישים: ארי אסטר – קולנוען אמריקאי-יהודי פרד אסטר – רקדן ושחקן אמריקאי-יהודי אסטור אסתר (פירושונים)
הרמן סטאמפ

הרמן סטאמפ הבן (באנגלית: Herman Stump Jr.‏; 8 באוגוסט 1837 – 9 בינואר 1917) היה פוליטיקאי ועורך דין אמריקאי. הוא בולט בעיקר בזכות שירותו בסנאט של מרילנד וכחבר בבית הנבחרים של ארצות הברית. הרמן סטאמפ הבן נולד ב-8 באוגוסט 1837 בחוות אוקינגטון במחוז הרפורד, מרילנד, והיה בנם של שרה (לבית ביאיס) וג'ון וילסון סטאמפ. בן דודו היה השופט פרדריק סטאמפ. הוא התחנך על ידי מורים פרטיים ולמד במכללת דלאוור. סטאמפ למד במכללת דלאוור ולמד משפטים עם בן דודו הנרי וו. ארצ'ר, התקבל ללשכת עורכי הדין ב-11 בנובמבר 1856, והחל לעסוק בכך בבל אייר. הוא הפך לעורך דין ידוע, והיה בולט בייצוג של כמה נאשמים בתיקי רצח, כולל תיקי הרצח של ויליאם סקוט קצ'ום וניקולס מקומס. הוא גם נעשה פעיל במיליציה של מרילנד, והגיע לדרגת קולונל. סטאמפ רכש מטע של בל אייר בשם "וייברלי", שם גידל בעלי חיים. סטאמפ נבחר לסנאט של מדינת מרילנד ב-1878 וכיהן עד 1880. הוא כיהן כיו"ר הוועידה הדמוקרטית של המדינה ב-1879, והיה נשיא הסנאט הזמני ב-1880. הוא הובס בבחירות לסנאט של המדינה ב-1881 על ידי אדוארד מ' אלן. בשנת 1888, סטאמפ נבחר לבית הנבחרים של ארצות הברית. הוא כיהן בקונגרסים ה-51 וה-52, מ-4 במרץ 1889 עד 3 במרץ 1893. הוא לא היה מועמד לבחירה מחדש ב-1892. לאחר השלמת כהונתו האחרונה בקונגרס, מונה סטאמפ למפקח על ההגירה האמריקני על ידי הנשיא גרובר קליבלנד וכיהן מ-8 באפריל 1893 עד 16 ביולי 1897. סטאמ עסק בעריכת דין בבל אייר עד לפרישתו ב-1902, ולאחר מכן המשיך להתגורר בווייברלי. בשנת 1903 התחתן סטאמפ עם מרי פרננדס דה ולסקו (1853–1944) מניו יורק, אולם לא היו להם ילדים. הוא היה חבר בכנסייה האפיסקופלית. סטאמפ מת בווייברלי ב-9 בינואר 1917, ונקבר בבית הקברות של סנט מרי באמורטון, מרילנד. הרמן סטאמפ, באתר המדריך הביוגרפי של הקונגרס של ארצות הברית (באנגלית) הרמן סטאמפ, באתר "Find a Grave" (באנגלית) "Herman Stump, Jr". Maryland Manual On-Line. Maryland State Archives. 2000-09-05. נבדק ב-2022-11-28.
פרנק שו

פרנק תומאס שו (באנגלית: Frank Thomas Shaw‏; 7 באוקטובר 1841 – 24 בפברואר 1923) היה פוליטיקאי אמריקאי. שו נולד ב-7 באוקטובר 1841 בוודסבורו, מרילנד, ולמד בבתי הספר הנפוצים. הוא סיים את המחלקה הרפואית של אוניברסיטת מרילנד, בולטימור ב-1864, ועסק ברפואה ביוניונטאון, מרילנד, עד נובמבר 1873. הוא נבחר למזכיר בית המשפט המחוזי במחוז קרול, מרילנד, ב-1873, נבחר מחדש ב-1879, וכיהן עד 1885, אז התפטר. שו נבחר כדמוקרטי לקונגרסים ה-49 וה-50, וכיהן מ-4 במרץ 1885 עד 3 במרץ 1889. במהלך הקונגרס ה-50, שו היה יושב ראש הוועדה לחשבונות. הוא היה נכשל בבחירות למינוי מחדש ב-1888. שו נבחר לבית הנבחרים של מרילנד ב-1890. הוא כיהן כנציב המס של המדינה בין השנים 1890 ל-1894, ומונה על ידי הנשיא גרובר קליבלנד כגבאי המכס של נמל בולטימור, וכיהן בתפקיד זה מ-5 במאי 1894 ועד 24 במאי 1898. הוא היה גם יועץ למזכירות בית המשפט המחוזי בין השנים 1915–1921. הוא התגורר בווסטמינסטר, מרילנד, עד מותו ב-24 בפברואר 1923, ונקבר בבית הקברות של וסטמינסטר. פרנק שו, באתר המדריך הביוגרפי של הקונגרס של ארצות הברית (באנגלית) פרנק שו, באתר "Find a Grave" (באנגלית)
צ'ארלס רוברטס

צ'ארלס בויל רוברטס (באנגלית: Charles Boyle Roberts‏; 19 באפריל 1842 – 10 בספטמבר 1899) היה חבר קונגרס אמריקאי ממרילנד, שכיהן מטעם המחוז השני בין השנים 1875 ל-1879. רוברטס נולד ב-19 באפריל 1842 ביוניונטאון, מרילנד, וסיים את לימודיו ב-Calvert College of New Windsor, מרילנד, בשנת 1861. הוא למד משפטים, והתקבל ללשכת עורכי הדין בשנת 1864, והחל לעסוק בכך בווסטמינסטר, מרילנד. הוא נבחר כדמוקרטי לקונגרסים ה-44 וה-45, וכיהן מ-4 במרץ 1875 עד 3 במרץ 1879, והיה יושב ראש ועדת החשבונות (הקונגרסים ה-44 וה-45). הוא נבחר לתובע הכללי של מרילנד ב-1883, וכיהן בכהונה אחת. הוא נבחר לשופט חבר של המחוז השיפוטי החמישי ב-1891. זמן קצר לאחר מכן הוא מונה לשופט הראשי של המחוז כדי למלא את התפקיד הפנוי שנגרם על ידי מותו של השופט מילר, וב-1893 נבחר לתקופת כהונה מלאה של 15 שנים. רוברטס נפטר בווסטמינסטר, מרילנד ב-10 בספטמבר 1899, ונקבר בבית הקברות הקתולי. מדיה וקבצים בנושא צ'ארלס רוברטס בוויקישיתוף צ'ארלס רוברטס, באתר "Find a Grave" (באנגלית) צ'ארלס רוברטס, באתר המדריך הביוגרפי של הקונגרס של ארצות הברית (באנגלית) ערך זה הוא קצרמר בנושא פוליטיקאים אמריקאים. אתם מוזמנים לתרום לוויקיפדיה ולהרחיב אותו.
רודי ד'אמיקו

רודי ד'אמיקו (באנגלית: Rudy D'Amico; נולד ב-18 באוגוסט 1940) הוא מאמן כדורסל אמריקאי-יהודי, שאימן את מכבי תל אביב למשך עונה אחת בלבד (1980/1981) וזכה עמה בהישג הייחודי של ארבעה תארים בעונה אחת. העונה המושלמת בה ד'אמיקו הגיע לישראל כמאמן מכבי תל אביב החלה בזכייה בטורניר הגביע הבין-יבשתי שנערך בסרייבו. בהמשכה זכתה הקבוצה באליפות המדינה עם מאזן מושלם של 22 ניצחונות בלא הפסד. גם גביע המדינה הוענק לה לאחר שגברה בגמר על הפועל רמת גן בתוצאה 105–95. גולת הכותרת של ההישג של ד'אמיקו במכבי תל אביב היא הזכייה בגביע אירופה. מכבי עלתה למשחק הגמר שנערך בשטרסבורג ושיחקה מול סינודינה בולוניה. המשחק הוכרע בשניות הסיום בתוצאה 80–79, ומכבי זכתה בגביע אירופה בפעם השנייה. עוזר המאמן של ד'אמיקו במכבי תל אביב היה צביקה שרף, לימים מאמן הקבוצה. למרות מאה אחוזי ההצלחה שהשיג עזב ד'אמיקו את מכבי בסוף אותה עונה. כיום הוא משמש כסקאוט המכסה את הכדורסל האירופי עבור קבוצת ה-NBA אורלנדו מג'יק, לאחר שמילא תפקיד דומה במשך 11 שנים עבור הקליבלנד קאבלירס. קודם לכן אימן מספר קבוצות באירופה. פרופיל, באתר Sports-Reference מאמר על רודי דאמיקו הודעה על מינוי ד'אמיקו באתר הראפטורס
דמויי אדם

דמויי אדם (באנגלית: Humanoid, הלחם של Human ו-Oid "דומה") היא ישות לא-אנושית בעלת צורה או מאפיינים אנושיים. הדבר בא לתאר יצורי דמויי אדם המופיעים בתחומים שונים כמו מיתולוגיה, פנטזיה, מדע בדיוני, תאוריות קונספריציה וכן ברובוטיקה. עד המאה ה-20, המונח בא לתאר מאובנים שהיו דומים מבחינה מורפולוגית, אך לא זהים, לאלו של השלד האנושי. אף על פי ששימוש זה היה נפוץ במדעים במשך רוב המאה ה-20, הוא נחשב כיום נדיר. באופן כללי יותר, המונח יכול להתייחס לכל דבר בעל מאפיינים או הסתגלות אנושית מובהקת, כגון 2 גפיים דמויות רגליים ו2 גפיים דמוית ידיים, הליכה זקופה על 2 גפיים אחוריות, מבנים דמויי אגודלים (ובאופן כללי- תוספי גפיים קדמיים מנוגדים), שתי עיניים בקדמת הראש. הומנואידים עשויים לכלול גם תאורי "הכלאה" של אדם-חיה (כאשר לכל תא יש בחלקו תוכן גנטי אנושי ובחלקו של בעלי חיים) או סייבורגים. דוגמאות לדמוי אדם במיתולוגיה ובפנטזיה כוללות גמדים, ענקים, אלפים, גנומים, אורקים, סאטיר, טרולים ועוד. דמויות אינטליגטניות שאינן דומות לאדם בפנטזיה כוללות דרקונים או חד-קרן או "הוינהנהונים" (סוסים רגישים ובעלי תבונה גדולה יותר מבני אדם במסעות גוליבר). בסדרת ספרי נרניה בעלי החיים (קרובים יחסית לאדם מבחינה גנטית) כמו עופות ויונקים מתוארים כיצורים אינטליגנטים, בעלי יכולת דיבור וחשיבה. יצירות מדע בדיוני, וכן תאוריות קונספריציה מציגה תכופות צורות חיים חוצניות כדמויי אדם. הדבר יכול לנבוע כתוצר לוואי של אבולוציה מתכנסת, או עקב ידע נמוך של היוצרים או הקוראים באפשרויות הרבות למגוון של צורות של בעלי חיים בעקבות נתיבי אבולוציה נפרדים. . ביצירות אחרות קיימים יצורים אינטליגנטים שאינם דומים כלל לאדם (לדוגמה דמוי חרק או אפילו בדמות צמח או פטריות). גם תאורים של סייבורג - שילוב של אדם, חלקי מחשב ומכונה הם לעיתים קרובות דמויי אדם. דמויות אנושיות מוגדרות על ידי המאפיינים והצורות הפיזיים דמויי האדם שלהם, שיכולים להשתנות. דמויות אלו עשויות להיראות אנושיות לחלוטין, בעיקר דמויות אנושיות (למשל, סייאנים מדרגון בול Z, אנשי מאדים וקריפטונים מ-DC Comics), או שהן עשויות להיות בעלות תכונות כלליות לא אנושיות בעודן בעלות מאפיינים פיזיים דמויי אדם (למשל, אנושיים- כמו פוקימון דמוי אדם). במקרה האחרון, לעיתים קרובות הם חופפים לדמויות מאנושות, כאשר דמויות אנושיות הן תת-סוג של האנשה, במיוחד במונחים של מאפיינים פיזיים. הומינינים הומינואידים אבולוציה של האדם אבולוציה מתכנסת מדיה וקבצים בנושא דמויי אדם בוויקישיתוף ראו הביקורת על דלות הדמיון של תאוריות קונסרפציה על חייזרים וסדרות מדע בדיוני בשל הדמיון הרב לבני אדם, פרופ' אבשלום אליצור ריקוד מושחת - תפקיד האנטרופיה בהתפתחות החיים, הרצאה במסגרת האגודה הישראלית לאסטרונומיה במצפה הכוכבים בגבעתיים, 2017, 5:30 דקות מתחילת ההרצאה לדוגמה בסדרה בון מופיעים דבורות גדולות ואנטילגנטיות כדמויות משנה אנטים בספרי שר הטבעות
דלק (פירושונים)

האם התכוונתם ל... דלק – חומר בו מצויה אנרגיה פוטנציאלית, ומשמש לשריפה באמצעים שונים. דלק (בעל חיים) – טורף לילי קטן ממשפחת הסמוריים. קבוצת דלק – חברת החזקות ישראלית בשליטת יצחק תשובה. "דלק" חברת הדלק הישראלית – חברת דלק ישראלית דלק (אצ"ל) – שירות המודיעין של מחתרת אצ"ל. דאלק – יצור בדיוני מסדרת המדע הבדיוני "דוקטור הו" טוני דלק – כדורסלן אמריקאי
האמת

האם התכוונתם ל... מוזיקה האמת (שיר) – שיר של אודיה שיצא כסינגל ב-2022 האמת (אלבום) – אלבום של אודיה שיצא ב-2023 טלוויזיה האמת (סדרת טלוויזיה) – סדרת טלוויזיה ישראלית משנת 2024 עיתונים האמת (עיתון) – עיתון סוציאליסטי עברי שייצא לאור בווינה ב-1877 על ידי אהרן שמואל ליברמן דער עמעס (האמת) - עיתון סובייטי ביידיש שיצא לאור במוסקבה בשנים 1918–1938 אמת (פירושונים)
קרב-אש (ספר)

קרב-אש (באנגלית: Firefight) הוא רומן פנטזיה שנכתב על ידי הסופר האמריקאי ברנדון סנדרסון. הספר פורסם לראשונה ב-6 בינואר 2015 (ובעברית בשנת 2016). הספר הוא השני בטרילוגיית הספרים "מלחמת הנפילים" - המתארת עולם פוסט אפוקליפטי, בו ישות קוסמית המכונה "האסון" העניקה לאנשים אקראיים כוחות על טבעיים. אנשים אלו קיבלו את הכינוי "נפילים", ורבים מהם השתמשו בכוחותיהם כדי להפיל ממשלות ולשעבד את שאר האנושות. לאחר מאבקם של הנער דייוויד וחבורת "הנוקמים" כנגד הנפיל רב העוצמה "לב פלדה", המתואר בספר הראשון בסדרה (לב-פלדה), החבורה נאבקת בנפילים נוספים. נפילה בכירה בשם "שליטה", השולטת על העיר "בבל החדשה" שהייתה ידועה בעבר בשם מנהטן, שולחת עוד ועוד נפילים הכפופים לה להרוג את חבורת "הנוקמים". החבורה מחליטה להגיע לבבל החדשה כדי להילחם בה. הספר מתאר את מאבקם של החבורה בשליטה. לשליטה כוחות המאפשרים לה לשלוט במים, לצד כוחות נוספים, והיא הציפה את העיר בה היא שולטת. התושבים חיים על גגות הבניינים של העיר הישנה ובקומות העליונות של גורדי השחקים. במהלך המאבק נפגש דייוויד מחדש עם מייגן, חברה לשעבר בצוות "הנוקמים" בה הוא מאוהב, ומתגלים פרטים חדשים אודות "האסון". כמו קודמו, הספר זכה לביקורות חיוביות, והגיע גם הוא למקום הראשון ברשימת רבי המכר של ספרי נוער של העיתון New York Time. קרב-אש, באתר אופוס הוצאה לאור Brandon Sanderson's Firefight Hits #1 on the New York Times YA Bestseller List – Reactor, Reactor, ‏16 January 2015
אבו שוג'אע

מוחמד ג'אבר המכונה אבו שוג'אע (בערבית: محمد جابر أبو شجاع; 1998 – 29 באוגוסט 2024) היה מחבל פלסטיני, מפקד ארגון הטרור "גדוד טולכרם" המקורב לפלוגות אל-קודס של הג'יהאד האסלאמי הפלסטיני. ב-29 באוגוסט 2024 נהרג במהלך מבצע מחנות קיץ. אבו שוג'אע נולד ב-1998 במחנה הפליטים נור שמס שבנפת טול-כרם, למשפחה שנעקרה מחיפה במהלך מלחמת השחרור ב-1948. האמצעי מבין חמישה אחים. למד במחנה בשלבי החינוך הראשונים, אך לא סיים את לימודיו. הוא השתתף בפעילות טרור נגד צה"ל ונעצר מספר פעמים עד גיל 17, הן על ידי צה"ל והן על ידי מנגנוני הביטחון של הרשות הפלסטינית. לאחר מכן הוא נעצר שוב פעמיים, ונאסר למשך חמש שנים. מוחמד ג'אבר אבו שוג'אע היה ממייסדי גדוד טולכרם במרץ 2022, לצד מפקדו הראשון סיף אבו לבדה. בהנהגתו התרחב הגדוד ומספר חבריו נאמד בכ-40 חמושים בספטמבר 2022. הגדוד מזוהה רשמית עם פלוגות אל-קודס, הזרוע הצבאית של הג'יהאד האיסלאמי. בפברואר 2023 הגדוד כלל גם את סיעת "קבוצת התגובה המהירה", שהוקמה על ידי אמיר אבו ח'דיג'ה, פלג המזוהה עם גדודי חללי אל-אקצא, הזרוע הצבאית של הפת"ח. הגדוד שמר על תיאום גבוה עם גדודים נוספים בשכם, בג'נין ובמקומות אחרים, ואף על פי שהוצב במחנה נור שמס, ביצע פעולות באזורים שונים בשומרון. הגדוד גם עבד על ייצור מטעני חבלה וחומרי נפץ, בנוסף לפיתוח יחידות ניטור ותמיכה לוגיסטית הפועלות זו לצד זו עם יחידות קרביות. ב-26 ביולי 2024 ברח אבו שוג'אע מבית החולים הממשלתי בטולכרם בחסות המון פלסטיני, לאחר ששירותי הביטחון הפלסטיניים כיתרו אותו וניסו לעצור אותו. אבו שוג'אע היה מבכירי המבוקשים בצפון השומרון וניצל מחמישה ניסיונות התנקשות. הוא היה אחראי לשורה של פיגועים, בהם רצח אמנון מוכתר שנרצח בקלקיליה. ב-19 באפריל 2024 הופצה שמועה שאבו שוג'אע חוסל בפיצוץ בית במחנה נור שמס. במסגדי טול-כרם התאבלו עליו, ואביו, סאמר ג'אבר, אמר כי כל המידע והאינדיקטורים מאשרים את מותו. אולם הגדוד הכחיש את השמועה, ועד מהרה הופיע אבו שוג'אע בפומבי ושלף את נשקו במהלך הלוויה בטולכרם. ב-29 באוגוסט 2024 לפנות בוקר הגיע מידע מודיעיני של השב"כ על מחבלים בכירים שמסתתרים במסגד בטולכרם. בשעה 04:00 כיתרו לוחמי הימ"מ את המסגד בנוהל סיר לחץ, ובמהלכו ירו על המבנה מספר רקטות כתף. על פי הודעת צה"ל, אבו שוג'אע ומחבל נוסף נהרגו מייד. במהלך האירוע נפתחה אש ממבנה סמוך, שם זוהו עוד ארבעה מחבלים. הכוחות השיבו באש, שממנה נהרגו שלושה מחבלים. הרביעי, מוחמד קסאס, יצא עם ידיים למעלה והסגיר את עצמו. אחיו מחמוד נהרג במהלך פשיטה של צה"ל על מחנה נור שמס. אחיו הגדול עודאי נעצר מספר פעמים, בנוסף לאחיו הצעיר אחמד. צה"ל פוצץ את בית משפחתו והם עברו לגור בבתים של שכנים וקרובי משפחה במחנה. סיכולים ממוקדים במלחמת חרבות ברזל אלישע בן קימון, כך משפיע חיסול המחבלים הבכירים על מחנה הפליטים ליד טול כרם, באתר ynet, 4 בספטמבר 2024 الجزيرة نت, محمد جابر أبو شجاع قائد كتيبة طولكرم, الجزيرة نت, ‏26 ביולי 2024 אלחנן מזוז, הלל ביטון רוזן, לוחמי הימ”מ חיסלו את אבו שג’אע, ראש ארגון הטרור בטולכרם, באתר עכשיו 14, 29 באוגוסט 2024 יואב זיתון, חילופי אש בטול כרם: 5 מחבלים חוסלו, בהם יוזם הפיגוע שבו נרצח אמנון מוכתר, באתר ynet, 29 באוגוסט 2024 סוכנויות הידיעות, ‏גזרת איו"ש מתחממת? צה"ל חיסל בכיר בג'יהאד האסלאמי בטול כרם, באתר מעריב אונליין, 19 באפריל 2024 שי לוי, ‏חוסל מוחמד ג'אבר "אבו שג'אע" - בכיר מבוקשי טולכרם, באתר ‏מאקו‏, 29 באוגוסט 2024
הנעלמים

"הנעלמים" ("Gone For Good") הוא ספר מתח שכתב הרלן קובן. הספר היה רב-מכר בארצות הברית. במרץ 2004 הוציאה לאור חברת ההפצה "ידיעות ספרים" ("פרוזה") את הספר בתירגום לעברית על ידי המתרגם ירון פריד. זהו הספר הראשון של הרלן קובן שתורגם לעברית. בתוך מספר שבועות הגיע ספר זה לפסגות רבי המכר בארץ ונבחר על ידי הקוראים כ"ספר המתח הטוב ביותר של השנה". הספר התברג למקום השלישי בסקר "הספרים שהישראלים הכי אוהבים". ב-2021 החלה הקרנת סדרת טלוויזיה על בסיס הספר. הספר עוקב אחר קורות אדם שאימו הלכה לעולמה. נדמה כי חייו עלו על שרטון. אחיו, המואשם באונס ורצח חברתו ג'ולי, בורח מהחוק כבר יותר מ-10 שנים, חברתו שילה נעלמת ללא הסבר ומשאירה המון שאלות ללא תשובות ואם לא די בכך לפתע נכנס לחייו רוצח סדרתי אשר עוקב אחר כל אחד מצעדיו. אט אט נחשפים בעלילה רמזים שיובילו לגילוי האמת בנוגע לכל ההתרחשויות החריגות.
בולי

האם התכוונתם ל... בולי איש השלג – סדרת טלוויזיה לילדים אברהם "בולי" יהושע – סופר ישראלי בולי (אתונה) – גוף מנהלי באתונה העתיקה בול (פירושונים)
אוולין פלמינג

אוולין ביאטריס סיינט קרויקס פלמינג (באנגלית: Evelyn Beatrice Sainte Croix Fleming;‏ 10 בינואר 1885 – 27 ביולי 1964) הייתה אשת חברה אנגלייה. אימו של הסופר איאן פלמינג, מחבר סדרת ספרי ג'יימס בונד. פלמינג נולדה בקנזינגטון, לונדון בינואר 1885. ב-15 בפברואר 1906 נישאה לוולנטיין פלמינג (אנ'), ומנישואים אלה נולדו לה ארבעה בנים: פטר פלמינג (אנ'), איאן פלמינג, ריצ'רד פלמינג ומייקל פלמינג. היא גם סבתה של השחקנית לוסי פלמינג (אנ'). ב-20 במאי 1917, בעת שבעלה לחם בחזית המערבית במלחמת העולם הראשונה, נורה לעברו פגז גרמני והוא נהרג. לאחר מכן הפכה לפילגשו של הצייר אוגוסטוס ג'ון, איתו הביאה לעולם בת, הצ'לנית אמריליס פלמינג (אנ'), ולאחר מכן חיה עם הנרי פולט, המרקיז מווינצ'סטר (אנ'), עד למותו ב-1962. אוולין פלמינג נפטרה ביולי 1964, שבועות ספורים לפני מות בנה, איאן פלמינג. Ian Fleming and the British Heart Foundation